Carl se verdere kommentaar oor die e-pos waarskuwing gisteraand
Ek weet regtig nie presies hoekom die e-pos en die beweerde byna-ontvoering van 'n 2-jarige vir Carl so 'n issue is nie, maar hier is sy verdere e-pos aan my, en my antwoord aan hom.
Hoekom reageer ek? Omdat ek namens alle etiese joernaliste daarbuite GATVOL is om te hoor ons doen alles vir sensasie. Beeld rapporteer die man wat die kind probeer ontvoer het, was swart. Nou is dit rassisties, volgens Carl. As die man wit was, en Beeld het dit so gerapporteer, sou die Volkstaters weer geprotesteer het.
En verder, Carl: as jy my blogs lank genoeg lees sal jy agterkom ek HAAT rassisme. En ek het integriteit as joernalis. So, as ek se ek het 'n ding gecheck, dan het ek. Dis die grondreel van joernalistiek. Moenie my blogs of Beeld lees as ons jou irriteer nie. Ek het altyd jou besoeke en grappies baie geniet, maar verstaan regtig nie hoekom jy so tekere gaan hieroor nie. Mens sou sweer ek het die kind persoonlik selfs skade aangedoen.
Toevallig het 'n soortgelyke ding twee jaar gelede ook in Johannesburg gebeur. Die keer was dit 'n huisbediende op pad terug van die creche af met 'n kleuter. So, hoax of nie hoax nie, ons moet na ons kinders kyk. En dis AL wat ek wou bereik met my post.
En nou het ek regtig beter goed om te doen as om myself of my beroep of eblockwatch teen jou te verdedig.
from: Carl Muller 28 January 2010 12:11:00 PM
Is jy nog kwaad. Jy het my met hoofletters bestraf.
Tannemys, kyk bietjie na die aanmerkings onder die storie.
Beeld soek sensasie om hulle koerant te verkoop. Hulle is rassisties en skryf goed in so 'n lig om mense op te stook. So verkoop hulle die Beeld.
Dink net, het jy al ooit gehoor persone steel 'n baba en hardloop daarmee weg (hulle het nie 'n voertuig gehad nie, so hy moes hardloop).
Het jy ooit jou baba aan die hemp gegryp (en sy nek nie afgeruk nie)?
Indien jou baba so geval het so hy getramatiseerd gewees het. Ek sou my kind ten minste dokter toe neem en hom laat ondersoek om seker te maak hy het nie skedelbreuk nie.
Verder 'n swart man het haar gehelp.
So daar is goodwill onder hulle. Ek werk in die swart gemeenskappe en vind net goodwill.
Ek weet van trafficking van kinders. Dit bestaan en hier in ons land ook.
Kyk nugter na die feite en as jy dink hulle wou die baba onvoer sonder 'n motor daar naby, dan is dit maar seker so.
Continue sending message?
from: Tannemys 28 January 2010 02:11:01 PM
RE: Is jy nog kwaad. Jy het my met hoofletters bestraf.
Carl, ek is nie die een wat aggressiewe kommentare op 'n nugter, waarskuwende post gelos het nie. Jy is.
Ek het ook nie mense wat nog net gedoen het in die stryd teen misdaad (eblockwatch) bevraagteken nie. Jy het.
Nou is jy weer op Beeld se case. Moenie die koerant lees as hulle sensasioneel of rassisties is nie.
Persepsie is nie noodwendig die waarheid nie. As dit 'n wit man was wat die kind probeer ontvoer het, sou hulle geskryf het dit is 'n wit man. Dis hoe akkurate beriggewing werk. En ja, in 'n noodsituasie sou ek dalk al my kind aan die hemp gegryp het. Ek was in 'n ernstige ongeluk met my kinders – een is deur die voorruit en ek het gedink ons Landcruiser het oor haar gerol. Ek het haar in die middel van die pad gaan optel. Eers later het ek besef dit was dalk nie 'n slim ding nie, want ek kon 'n besering vererger het, of 'n beskadigde rugmurg gebreek het. Of iets. (My ma het haar rug en nek gebreek in die ongeluk, en is in my arms dood toe ek haar probeer help het.)
Niemand bevraagteken swart mense se goodwill nie.
Jy vra ek moet nugter na die feite kyk. Dalk moet jy ook – ek weet nie hoekom jy so aggressief is hieroor nie. En ek is nie die enigste een wat so voel nie – die ander bloggers het soortgelyke kommentaar gelewer.
&larr On a lighter note: some "health tips". Follow them at your own risk.
Child trafficking: it's happening in Haiti AS WE SPEAK!! &rarr
4 antwoorde op Carl se verdere kommentaar oor die e-pos waarskuwing gisteraand
Dankie Lo-Am. Het gaan kyk, en Beeld het inderdaad nie oor die ras van die mans geskryf nie.
Nou kry ek 'n space message wat se "Die ma is aangeval ja, maar die baba ontvoer? Met wat?"
I rest my case oor lees wat jy wil lees, en hoor wat jy wil hoor, Carl. Beeld se opskrif is "Ma vasgebind, baba byna ontvoer"
Ek tik dit in hoofletters: BYNA
Onthou jy baba Michaela destyds. TE VOET uit die hospitaal gesteel. Of tel dit net as ontvoering as iemand met jou in 'n kar/vlieende piering/ossewa wegry?
Verskoon my sarkasme, maar ek dink jy moet nou maar ophou om my blog te lees en my te space. Jy mis die punt van die oorspronklike, goedbedoelde e-pos heeltemal.
Let's agree to disagree, dan het jy iets om vir jou vrinne te vertel van die stupid, sensasionele, rassistiese joernalis wat nie jou punt kan insien nie.